## Projekts

## LATVIJAS REPUBLIKAS MINISTRU KABINETS

2016. gada \_\_\_\_\_.\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_\_\_.\_\_\_\_.§)

**Grozījumi Ministru kabineta 2012. gada 13. novembra noteikumos Nr. 769 „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā”**

*Izdoti saskaņā ar likuma „Par piesārņojumu”*

*24.1 panta trešo daļu un septītās daļas 1. punktu, 30. panta pirmo daļu un*

*45. panta pirmo un septīto daļu un*

*likuma „Par atbilstības novērtēšanu” 7. panta pirmo daļu*

Izdarīt Ministru kabineta 2012. gada 13. novembra noteikumos Nr. 769 „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā” (Latvijas Vēstnesis, 2012, 190. nr; 2014, 131. nr) šādus grozījumus:

1. Aizstāt visā noteikumu tekstā vārdus „pārvalde” (attiecīgajā locījumā) ar vārdiem „Valsts vides dienests” (turpmāk – dienests) (attiecīgajā locījumā).
2. Izteikt 3. punktu šādā redakcijā:

„3. Operators šo noteikumu 4., 32. un 33. punktā minētos iesniegumus un tiem pievienotos pielikumus un dokumentus, šo noteikumu 48. un 61. punktā minētos ziņojumus, kā arī šo noteikumu 48.1 punktā minēto informāciju un to pamatojošos dokumentus iesniedz dienestā saskaņā ar šo noteikumu 5.1 nodaļā noteikto procedūru, izmantojot Eiropas Komisijas izveidoto un uzturēto vienoto Eiropas Savienības Emisijas kvotu tirdzniecības sistēmas informācijas apmaiņas sistēmu „DECLARE” (turpmāk – ES ETS informācijas apmaiņas sistēma „DECLARE”), kas nepārtraukti ir pieejama sabiedrībai tiešsaistes režīmā.”;

1. Papildināt noteikumus ar 3.1 punktu šādā redakcijā:

„Šo noteikumu 3. punktā minēto informāciju iesniedz oriģinālā datnes formātā, ja informācijas sagatavošanai ir izstrādātas vienotas datu ziņošanas veidlapas (Excel vai Word datnes formātā), kas nepārtraukti ir pieejamas sabiedrībai Vides aizsardzības un reģionālās attīstības ministrijas vai dienesta tīmekļa vietnēs.”

1. Izteikt 21.punkta ievaddaļu šādā redakcijā:

„21. Dienests divu darbdienu laikā pēc atļaujas iesnieguma vai šo noteikumu 32.punktā minētā iesnieguma saņemšanas to ievieto dienesta tīmekļa vietnē, norādot termiņu, kas nav mazāks par 15 darbdienām, līdz kuram sabiedrība var iesniegt priekšlikumus. Dienests minēto iesniegumu elektroniski nosūta:”;

1. Papildināt noteikumus ar 24.1 punktu šādā redakcijā:

„Dienests izsniedz operatoram atļauju termiņos, kas ir noteikti normatīvajos aktos par kārtību, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai, ņemot vērā to, vai konkrētajam operatoram ir piešķirama atļauja A vai B kategorijas piesārņojošās darbības veikšanai vai C kategorijas apliecinājums.”

1. Aizstāt 32. punktā vārdus un skaitļus „31.2. un 31.4.” ar vārdiem un skaitļiem „31.1. un 31.3.”
2. Aizstāt 33. punktā vārdus un skaitļus „31.1. un 31.3.” ar vārdiem un skaitļiem „31.2. un 31.4.”
3. Izteikt 45. punkta otro teikumu šādā redakcijā:

„Atļauja tiek atcelta ar dienesta lēmuma spēkā stāšanās dienu.”

1. Papildināt noteikumus ar 48.1 un 48.2 punktu šādā redakcijā:

„48.1 Operators saskaņā ar normatīvajiem aktiem par piesārņojumu sagatavo informāciju par to finanšu līdzekļu izlietojumu, kurus operators attiecīgajā kalendārajā gadā ir guvis, pārdodot viņam piešķirtās emisijas kvotas, norādot iegūto finanšu līdzekļu apjomu un norādot kādiem normatīvajos aktos par piesārņojumu minētajiem pasākumiem šie finanšu līdzekļi ir tikuši izlietoti. Šīs informācijas sagatavošanai operators izmanto Vides aizsardzības un reģionālās attīstības ministrijas sagatavoto veidlapu (Excel datnes formātā), kas ir pieejama dienesta tīmekļa vietnē.”;

48.2 Operators emisiju ziņojumā iekļauj informāciju par saražoto un uzskaitīto siltuma daudzumu, kā arī informāciju par saražoto produkcijas apjomu atbilstoši normatīvajā aktā par emisijas kvotu piešķiršanas kārtību stacionāro tehnoloģisko iekārtu operatoriem minēto specifisko produktu līmeņatzīmju lielumiem.”

1. Papildināt noteikumus ar 51.1 punktu šādā redakcijā:

„51.1 Operators verificētājam vienlaikus ar emisiju ziņojumu iesniedz arī šo noteikumu 48.1 punktā minēto informāciju.”

1. Papildināt noteikumus ar 55.1 punktu šādā redakcijā:

„55.1 Verificētājs, emisiju ziņojuma verificēšanas laikā apmeklējot iekārtu, pārbauda arī to, vai operators ir veicis pasākumus, par kuriem operators ir ziņojis saskaņā ar šo noteikumu 48.1 punktu. Verificētājs apstiprina, ka operatora ziņotā informācija par veiktajiem pasākumiem atbilst patiesībai un ka šie pasākumi tiešām ir veikti.”

1. Izteikt 61.punktu šādā redakcijā:

„61. Verificētājs, ņemot vērā verifikācijas laikā iegūto informāciju, 15 darbdienu laikā pēc operatora sagatavotā emisiju ziņojuma saņemšanas sagatavo verifikācijas ziņojumu, izmantojot Eiropas Komisijas izstrādāto verifikācijas ziņojuma veidlapu, un iesniedz to operatoram, izmantojot ES ETS informācijas apmaiņas sistēmu „DECLARE”. Verifikācijas ziņojumā norāda pārbaudes metodoloģiju, konstatētos faktus un verifikācijas atzinumu.”;

1. Papildināt noteikumus ar 74.1 punktu šādā redakcijā:

„74.1 Operators vienlaikus ar šo noteikumu 74. punktā minēto emisiju ziņojumu iesniedz dienestā arī šo noteikumu 48.1 punktā minēto informāciju un to pamatojošo dokumentāciju, kā arī verificētāja apstiprinājumu par veiktajiem pasākumiem.”;

1. Izteikt 75.punkta ievaddaļu šādā redakcijā:

„75. Operators 45 darbdienu laikā pēc attiecīgā notikuma iestāšanās iesniedz pārvaldē emisiju ziņojumu, verifikācijas ziņojumu un šo noteikumu 74.1 punktā minēto informāciju, ja:”;

1. Izteikt 84.1.apakšpunktu šādā redakcijā:

„84.1. operatora maksājuma aprēķinam saskaņā ar normatīvajiem aktiem par piesārņojumu, ja operators nav iesniedzis informāciju saskaņā ar šo noteikumu 74. punktu un nav veicis emisijas kvotu nodošanu saskaņā ar normatīvajiem aktiem par darbībām emisijas reģistrā;”;

1. Izteikt 87.punktu šādā redakcijā:

„87. Valsts vides dienests katru gadu līdz 31.martam publicē savā tīmekļa vietnē un ES ETS informācijas apmaiņas sistēmā „DECLARE” ievieto Valsts vides dienesta apstiprinājumu vai lēmumu par ziņojuma neapstiprināšanu;”;

1. Papildināt 87.1 punktā aiz vārda „centram” ar vārdiem „un Vides aizsardzības un reģionālās attīstības ministrijai”.
2. Izteikt 88.punktu šādā redakcijā:

„88. Ja dienests saskaņā ar šo noteikumu 78.1.apakšpunktu un 80.punktu ir apstiprinājis operatora iesniegto informāciju vēlāk nekā kārtējā gada 31.martā, šo noteikumu 87.1.apakšpunktā minētā informācija tiek publicēta dienesta tīmekļa vietnē un nosūtīta Latvijas Vides, ģeoloģijas un meteoroloģijas centram vienas darbdienas laikā pēc lēmuma pieņemšanas.”;

1. Izteikt 89.8.apakšpunktu šādā redakcijā:

„89.8. dienesta lēmumus par ziņojuma apstiprināšanu vai atteikumu to apstiprināt;”;

1. Papildināt noteikumus ar 89.10 un 89.11 apakšpunktu šādā redakcijā:

„89.10 iesnieguma veidlapas paraugu šo noteikumu 48.1 minētās informācijas iesniegšanai;

89.11 iesnieguma veidlapas paraugu informācijas iesniegšanai ES ETS informācijas apmaiņas sistēmas „DECLARE” izmantošanai, kā arī ES ETS informācijas apmaiņas sistēmas „DECLARE” lietošanas instrukciju.”

1. Papildināt noteikumu ar 5.1 nodaļu šādā redakcijā:

„**5.1 ES ETS informācijas apmaiņas sistēmas „DECLARE” izmantošana**

„89.1 Operators un verificētājs, lai izmantotu šo noteikumu 3.punktā minēto Eiropas Komisijas izveidoto un uzturēto ES ETS informācijas apmaiņas sistēmu „DECLARE”, pirms reģistrēšanās šajā sistēmā iesniedz dienestā iesniegumu par šīs sistēmas izmantošanu, izmantojot šo noteikumu 89.11. apakšpunktā minēto iesnieguma veidlapu.

89.2 Šo noteikumu 89.1 punktā minētajā iesniegumā norāda ne mazāk kā divas operatora vai verificētāja autorizētas personas, kas informācijas apmaiņai operatora vai verificētāja vārdā izmantos šo sistēmu.

89.3 Autorizētās personas ES ETS informācijas apmaiņas sistēmas „DECLARE” izmantošanas autentifikācijai reģistrējas Eiropas Komisijas Autentifikācijas Servisā (ECAS).

89.4 Pirmo reizi reģistrējoties ES ETS informācijas apmaiņas sistēmā „DECLARE” un turpmāk lietojot elektroniskās deklarēšanas sistēmu, autorizētās personas autentificējas, izmantojot Eiropas Komisijas Autentifikācijas Servisā (ECAS) reģistrēto lietotājvārdu un paroli.

89.5 Dienests pēc šo noteikumu 89.2 punktā minētā iesnieguma pārbaudes ES ETS informācijas apmaiņas sistēmā „DECLARE” izveido konkrētā operatora vai verificētāja kontu un norādītās autorizētās personas pievieno šim kontam.

89.6 Operatora šo noteikumu 4., 32. un 33. punktā minētajiem iesniegumiem un tiem pievienotajiem pielikumiem un dokumentiem, šo noteikumu 48. punktā minētajiem ziņojumiem, kā arī šo noteikumu 48.1 punktā minētajai informācijai un to pamatojošiem dokumentiem, kā arī verificētāja šo noteikumu 61. punktā minētajiem ziņojumiem, kas ir iesniegti ES ETS informācijas apmaiņas sistēmā „DECLARE”, ir juridisks spēks arī tad, ja tās nesatur rekvizītu „paraksts”.”

1. Svītrot 92. punktu.

Ministru prezidents M. Kučinskis

Vides aizsardzības un reģionālās attīstības ministrs K. Gerhards

Iesniedzējs:

vides aizsardzības un reģionālās attīstības ministrs K. Gerhards

Vīza:

valsts sekretārs R. Muciņš

17.10.2016. 15:00

1175

F.Rūmnieks

67026528, Fricis.Rumnieks@varam.gov.lv

H.Rimša

67026512, Helena.Rimsa@varam.gov.lv